**Aravrit** estas inventita hibrida skribsistdemo kiu kombinas la du oficialajn lingvojn de Israelo, la araban kaj la hebrean, en unu legeblan skribon, ĉar ĝi kombinas literojn de la araba alfabeto kun tiuj de la hebrea alfabeto por unuigi iamaniere la du skribsistemojn. Ĝin inventis grafikistino Liron Lavi Turkenich, profesoro ĉe la *Bezalel Academy of Art* kaj kiu naskiĝis en Ĥajfo, urbo de lingva diverseco.

Fono
----

Aravrit estiĝis kiel arta projekto kadre de ŝia tezo pri arto kaj dezajno kaj celis alproksimigi hebreojn kaj arabojn en Israelo. Ŝi rimarkis, ke ŝi vidis ĉiutage en Israelo oficialajn signojn en tri alfabetoj: en la hebrea, la araba kaj la latina (angla), sed ne scipovante legi la araban ŝi pensis ke ŝi ne devis dediĉi atenton al ĝi enhave, ĝis ŝi realiĝis ke tio vere komencis ĝeni ŝin kaj ke ŝi volis fari ion, kio helpus vidi ambaŭ skribojn egalrange.

Por antaŭenigi interkulturan komunikadon ŝi kreis per la aravrit-skribon imagan ponton inter alfabetoj, simile kiel Esperanto celis konstrui interlingvan ponton. 

**Franca oftalmologo**

Esplorante la laboron de la franca okulkuracisto, Louis Émile Javal (1839 – 1907) ŝi legis, ke li rimarkis, ke homoj povas legi la supran parton de literoj en la latina alfabeto kaj kompreni tion, kio estis skribita. Rimarkinte ke tio ne eblas kun la hebrea alfabeto, li atentigis, ke ja eblas legi la malsupran parton de la hebreaj literoj. Post plua esploro li komprenis, ke tio ne estas vera ĉe la araba alfabeto, sed ke tiu alfabeto, kiel la latina, taŭgas por legi la supran parton de la litero. La supra aŭ malsupra partoj estas la ĉefaj diferencoj inter la arabaj kaj hebreaj literoj. Konsiderinte tion, li komencis skribi hebreajn vortojn uzante la hibridan alfabeton kun la malsupro de la hebreaj literoj kaj kun la supro de la korrespondaj arabaj literoj.

Trajtoj
-------

Turkenich kombinis la supran duonon de la arabaj literoj kaj la malsupran duonon de la hebreaj literoj por interplekti tiujn en alia skribo. Turkenich kreis jam 638 novajn literojn  kiuj funkcius por ambaŭ alfabetoj.

Reuven Rivlin, eks-prezidento de Israelo, petis ŝin skribi oficialan inviton en la aravrit-alfabeto. Estis du malgrandaj infanoj, unu parolanta la hebrean kaj la alia la araban kaj ambaŭ sukcesis legi la inviton, kiu estis skribita en la aravrit-skribo, sen malfacileco.

Uzado
-----

La hibrida alfabeto ne havas ajnan politikan statuson aŭ estas uzata krom laŭ simbola maniero. La dizajnisto produktis merkatikon kaj vendomaterialon kiu uzas la aravrit-skribon, kiel ekzemple sakoj, juvelaĵoj kaj vestaĵoj. kaj estas ekzemploj de individuoj kiuj uzas la skribon por tatuoj aŭ alimaniere uzas la skribon.

Eksteraj ligiloj
----------------

TEDx-interparoloj, Vieno 2018

Ero en la hebrea, kun anglaj subtekstoj

Fejsbuka paĝo

Referencoj
----------

1. ↑  La vorto *aravrit* estas kombinaĵo el la vorto "*ara*ba" kaj la hebrea vorto "*e**vrit***" kiu signifas hebrea lingvo.
2. 1 2 3  (en) Mary Pelletier, *A Designer Fuses Arabic and Hebrew to Create a New Script* (Dizajnisto kunfandas la araban kaj la hebrean por krei novan skribon), Hyperallergic, la 12-an de julio 2017.
3. ↑
4. 1 2  (eo) Roberto Pigro, Hibrida skribsistemo povus alproksimigi hebreojn kaj arabojn en Israelo, Monato, paĝoj 15-16, n-ro 3/2024.
5. 1 2
6. ↑